Motorstories : Dagbreekuitgewers
Author: Dirk G Engelbrecht Genre: Kort verhale
Hierdie kortverhale is nie net geskryf vir sogenaamde "petrolkoppe" nie, maar almal wat hou van kort humoristiese stories. As gevolg van my belangstelling in motors woon ek natuurlik jaarliks 'n klomp motorsaamtrekke by, en daar hoor 'n mens baie motorverwante verhale. Ek het byvoorbeeld groot geword met 'n Borgward Isabella wat my pa vir jare besit het.
Die nostalgie om die fabrikaat is dat dit die heel laaste "een- eienaar" motoraanleg in die wêreld was maar in 1961 gelikwideer is, en soos die Duitsers beweer, het die ander groot motorvervaardigers negatiewe stories oor die finansiële stand van die fabriek versprei en dit was die oorsaak van die Borgwardgroep se ondergang.
Die motors was baie populêr in Suid Afrika en by saamtrekke is daar altyd stories oor "my pa, of oupa het net so 'n motor gehad, hy was so goed dat ons sommer met hom gaan jag het en as dit reën, is die noodwiel uitgehaal en is daar in die bak gebraai!" Natuurlik is daar ook stories oor BMW, Mercedes, Ford, Valiant ens.